als_Latn dik_Latn tur_Latn
Telefoni më i fundit inteligjent sipas kompanisë, do të dalë edhe në tregje të tjera duke filluar nga 16 marsi dhe më vonë. Kompania HTC konfirmoi se janë dy variante të One M9; një me 32 GB dhe tjetri me 64GB hapësirë të brendshme.
Telefoni inteligjent "One M9" me 32GB hapësirë në Tajvan, do të kushtojë rreth 693 dollarë, ndërsa modeli me 64GB hapësirë do të shitet për 756 dollarë.
"Siç edhe mund ta shihni, diferenca e çmimit ndërmjet këtyre dy varianteve është vetëm 63 dollarë", tha HTC.
Kompania nuk e ka konfirmuar akoma nëse të dy versionet e "One M9" do të jenë të disponueshëm në tregun mbarëbotëror. Gjithsesi, të dy ofrojnë mbështetje për kartën microSD, kështu hapësira e brendshme nuk do të jetë problem.
Telefoni inteligjent "One M9" fuqizohet nga procesori Snapdragon 810 me tetë bërthama, dhe përmban ekran 5 inç me rezolucion 1080 pikselë, kamerë të pasme 20 megapikselë, 3GB RAM dhe bateri me kapacitet 2840 mAh. Telefoni operon me sistemin Android 5.0 Lollipop me ndërfaqen Sense 7 UI. /A.Hoxha/Start/
als_Latn als_Latn als_Latn als_Latn als_Latn